
Les 2 – Werkkaart

	Aktiwiteit 1: Informele Assessering
Voltooi die volgende aktiwiteit individueel. 



Vraag 1.1
Verskeie opsies word as moontlike antwoorde op die volgende vrae verskaf. Kies die korrekte antwoord en skryf slegs die letter (A–D) langs die vraagnommers (1.1.1 – 1.1.5) neer, byvoorbeeld 1.1.6. D.

1.1.1	Identifiseer die emosionele voordele van langtermyn fisiese oefening.
A. Die handhawing van 'n gevoel van vervulling.  
B. Verhoogde spiertonus en fiksheid. 
C. Die uitbreiding van jou vriendekring.
D. Die verbetering van jou koördinasie. 	

1.1.2	Hipertensie is 'n siekte wat 'n individu se _______________ beïnvloed.
A. Bloedsuiker
B. Bloeddruk 
C. Immuunstelsel
D. Longkapasiteit	

1.1.3	Identifiseer die siekte wat babas kry as hul moeders tydens swangerskap alkohol drink.
A. Fetale Alkoholversteuring
B. Alkoholversteuring
C. Fetale Alkoholsindroom
D. Alkoholisme Sindroom	

1.1.4	'n Psigosomatiese siekte is 'n siekte wat ...
A. deur swak eet- en oefengewoontes veroorsaak word. 
B. moeilik is om te behandel en dikwels ongeneeslik is. 
C. deur die gebruik van 'n entstof voorkom kan word. 
D. aspekte van die liggaam sowel as die gees behels. 	

1.1.5	'n Verwoestende of nadelige gebeurtenis, wat normaalweg deur die natuur of mense veroorsaak word, staan bekend as 'n:	
	A. Ramp 
B. Ongeluk
C. Siekte 
D. Krisis 											(5 x 1) (5)

Vraag 1.2
Beantwoord die volgende vrae deur die antwoord langs die vraagnommers (1.2.1 tot 1.2.3) te skryf. Skryf jou antwoorde in volsinne.

1.2.1	Definieer die term 'leefstylsiekte' en gee TWEE redes waarom TB as 'n leefstylsiekte beskou word.  												  	   (1 + 2) (3)

1.2.2 	Bespreek DRIE maniere waarop armoede kan bydra tot 'n toename in TB-infeksies.              (3 x 2) (6) 

1.2.3 	Stel DRIE maniere voor waarop die plaaslike regering die gemeenskap by volhoubare programme kan betrek om TB en armoedeverligting aan te spreek.					   (3 x 2) (6)
          
             [15]

Vraag 1.3
Lees die onderstaande uittreksel en beantwoord dan die vrae wat volg. 
	VETSUG IN SUID-AFRIKA
In die afgelope 30 jaar het Suid-Afrika 'n verandering in voeding ondergaan. Hierdie verandering word gekenmerk deur drie kategorieë van wanvoeding: huishoudings ervaar gelyktydig ondervoeding, verborge honger, en oorgewig of obesiteit (vetsug) as gevolg van diëte met 'n tekort aan die nodige voedingstowwe. Obesiteit-statistieke in Suid-Afrika is kommerwekkend aangesien sowat 31% van mans en 68% van die vroue in die land aan vetsug lei. Oorgewig of obesiteit kan tot 'n verskeidenheid leefstylsiektes lei.

[Aangepas vanaf: https://theconversation.com/ Toegangsdatum: 7 Mei 2024]



1.3.1 	Identifiseer TWEE leefstylsiektes wat deur vetsug veroorsaak kan word. 		   	   (2 x 1) (2)

1.3.2	Verduidelik TWEE voorbeelde waar 'n swak dieet tot leefstylsiektes kan bydra.	        	   (2 x 2) (4)		
1.3.3	Beveel TWEE maniere aan waarop skole leerders kan help om hulself tot langtermynoefening te 
verbind.			 								   (2 x 2) (4)

[10]

[Groottotaal: 30 Punte]

